Joko Vidodo Moskvaga tashrifi oldidan Kiyevda Ukraina prezidenti bilan uchrashuv o‘tkazgandi. Foto: kremlin.ru Indoneziya prezidenti Joko Vidodo Rossiya prezidenti Vladimir Putinga ukrainalik hamkasbi Volodimir Zelenskiyning maktubini topshirganini ma’lum qildi. U Moskvaga tashrifi oldidan Kiyevda Ukraina prezidenti bilan uchrashuv o‘tkazgandi. "Men prezident Putinga prezident Zelenskiyning maktubini topshirdim va ikki rahbar o‘rtasida muloqot o‘rnatishga tayyorligimni bildirdim", — dedi Vidodo. Rossiya prezidentining matbuot kotibi Dmitriy Peskov bu borada hech qanday ma’lumotga ega emasligini aytdi. Kiyevdagi uchrashuvdan so‘ng Vidodo Zelenskiyga Putinga maktub yo‘llashni taklif qilganini aytgandi.